Mare Pac. et Ins. extra Trop. sitae ad Austr. 287 



Harpurus cauda bifida, spinis dorsalibus 13, ventrali 

 prima postremaque, caudali nulla. 



Habitat in mari alluente Namockam insulam et novam 

 Caledoniam. Diu mecum haesitavi, quo hunc piscem impri- 

 mis referrem, quum enim spina laterali caudae omnino de- 

 stituatur, vix inter Haiyuros collocari poterat; at reliqui 

 characteres id omnino suadebant, ut Harpuris eum annu- 

 merarem. Natura limites systematis semper excedit, genera 

 et species undique in mirabilem telam connectit, ne ullibi 

 esset vacuum vel supervacaneum quidquam, itaque inermem 

 dixi, insolita forte appellatione. Sunt tamen exempla magno- 

 rum naturae consultorum sequenda, nec sine urgente neces- 

 sitate nova genera condenda. 



Corpus ovatum, compressum, squamosum, purpureo- 

 fuscum, punctis gilvis, numerosissimis, sparsis. Squamae 

 parvae, oblongae, confertae, imbricatae, cute communi tectae. 

 Caput obtusum, declive, rostratum, nudum, alepidotum. 

 Os rictu parvo, medio, transverso. Rostrum obtusum, de- 

 clive, mediocre. Maxillae utraque dentatae, fornicatae, 

 aequales, latae, mobiles, labiatae. Labia lata, membranacea. 

 Dentes in utraque maxilla, subulati, incurvi, immobiles, 

 aequales, unius ordinis. Lingua acutiuscula, annexa, parva, 

 subcartilaginea, vaginata infra fornice. Palatum glabrum, 

 edentulum. Nares marginales, geminae, mediae, remotae in- 

 ter se; priores orbiculatae, marginatae, minores; posticae 

 oblongae, maiores. Oculi mediocres, supremi, medii, plani. 

 Iride argentea, maculis circiter 8 gilvis. 



Opercula branchialia triphylla, alepidota, punctis 

 gilvis aspersa. Lamina antica trigona, ampla; ima subar- 

 cuata, parva; postica lunata. Membrana branchiostega 

 quadri-radiata, semipatens, lateralis. Apertura branchi- 

 alis lateralis, ampla, arcuata. Branchiae vicinae, opercu- 

 latae, quatuor, extus ciliatae, intus aculeatae. 



Gula planiuscula. Thorax planiusculus. Dorsum ar- 



